PFFYKL\_InfBeresVivien

Informatikai nevelés célja az óvodában:

-Véleményem szerint a mai felgyorsult világban kicsit több hangsúlyt kell fektetnünk az informatikai kütyük és az internetes világ bemutatására, mint régebben. Hiszen sajnos vagy nem sajnos nagy hatással van az életünkre.

-Ezek az okos eszközök meghatározzák a mindennapjainkat, a fejlett technológiának köszönhetően rengeteg új és hasznos információra tehetünk szert.

-Ha kiskorban elkezdjük ezt a fajta nevelést egészséges keretek között akkor nem teszünk ezzel rosszat, hanem még a javukra is válhat.

-Nekünk pedagógusoknak tudnunk kell különbséget tenni a kisgyermekek számára érdekes és hasznos tanulási lehetőségek között, ezt különböző eszközök által tehetjük meg az óvodában. Ilyen például a táblagép, interaktív tábla vagy számítógép.

-Ezekről az készülékekről még azt is érdemes tudni, hogy információt tudnak szerezni, tárolni és feldolgozni. A használat során elősegíthető a gyermekek motiválása és jutalmazása, a hagyományos oktatási célok eredményesebb és gyorsabb elérése és a tanulók közötti egyenlőtlenségek csökkentése.

-Különféle programozható eszközök is a rendelkezésünkre állhatnak, ilyen például a bee-bot, amelynek köszönhetően a gyermekek problémamegoldó képességét és kreativitását tudjuk fejleszteni.

-Azt gondolom, hogy fontos megemlíteni azt is, hogy a gyermekek a felnőtt emberekre egyfajta példaként tekintenek. Ezért is nem mindegy, hogy milyen magatartást mutatunk vagy milyen dolgokat tanítunk meg nekik, tehát elengedhetetlen az internetes tudatosság.